Roquetes aprova per unanimitat el nou Pla d’Habitatge 2025-2029 impulsat per ERC
L’equip de govern d’ERC Roquetes ha aconseguit l’aprovació unànime del Programa d’Actuació Municipal d’Habitatge 2025-2029. El pla fixa quatre eixos per garantir l’accés a l’habitatge, amb una nova Regidoria com a peça clau que vetllarà pel compliment del Pla. S’adreça especialment a joves, col·lectius vulnerables i zones degradades del municipi. La regidora d’Urbanisme, Núria Altadill, ha destacat que el PAMH és un pla realista i adaptat a Roquetes, amb propostes concretes i viables. També subratlla la creació d’una estructura estable per impulsar les polítiques d’habitatge i coordinar-se amb altres administracions.